**floarea soarelui**

*Ioan Popa*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

o pădure de mori

cu nume de sori

sunt câmpuri de flori

galbene-n zori

bruiași sonori

dezacordări de viori

ce-ți dau fiori

a' insectelor fervori

ca puful uneori

plutesc zmei ușori

de natură iubitori

fluturii pețitori

păuni actori

cu ochi uluitori

se văd pe sub nori

curcubeie-comori

fost-au nouă, ori

mai multe zile de ardori

pentru apollo - fiu de sori

din clizia - un câmp de flori -

heliotropismului-valori

zulufii săi cei gălbiori

codițe din raze de sori:

pădure galbenă de mori